-- Ac'hanta, an hini a deufe a-benn da dapout an alc'hwez, ha da digeriñ dor ar c'havarn, a gavfe e-barzh ur pikol leon kounnaret; 'barzh al leon-se a zo ur bleiz, 'barzh ar bleiz a zo ur c'had, 'barzh ar c'had ur goulm, ha 'barzh ar goulm a zo un û, ha 'barzh an û-se emañ ma buhez. An hini a lazhfe an holl loened-se dastumet an eil en egile, hag a deufe a-benn da gaout an û ha d'hen terriñ war ma zal,  hennezh, hepken, a c'hallfe reiñ din ar marv. Mes lâret din hag un den, ganet eus ur wreg, a c'hallfe biken ober kement-se?